**ÕISU LASTEAED**

**ARENGUKAVA**

2021-2024

Õisu 2021

**Sisukord**

[Sissejuhatus 3](#_Toc63424252)

[1. LASTEAIA ÜLDINFO 4](#_Toc63424254)

[1.2 Ajalugu 4](#_Toc63424263)

[1.3 Lasteaia kirjeldus 4](#_Toc63424269)

[2. EESMÄRGID 5](#_Toc63424274)

[3. LASTEAIA PÕHIVÄÄRTUSED 5](#_Toc63424275)

[4. ÕPIKÄSITUS 6](#_Toc63424276)

[5. VÄLJAKUTSED 6](#_Toc63424277)

[6. EESMÄRGID JA TEGEVUSKAVA 6](#_Toc63424278)

[6.1 Eestvedamine ja juhtimine 6](#_Toc63424279)

[6.2 Inimressursside juhtimine 7](#_Toc63424280)

[6.3 Õppe- ja kasvatustöö 7](#_Toc63424281)

[6.4 Huvigruppide kaasamine 8](#_Toc63424282)

[6.5 Ressursside juhtimine 8](#_Toc63424283)

[7. ARENGUKAVA ELLUVIIMINE JA UUENDAMINE 9](#_Toc63424284)

# Sissejuhatus

Õisu lasteaia arengukava on koolieelse lasteasutuse järjepideva arengu tagamiseks koostatud dokument, mis on valminud koostöös asutuse pedagoogilise nõukogu ja hoolekoguga.

Arengukavas määratletakse pikaajalised eesmärgid ja tegevused, millest lähtutakse lasteaia igapäevases tegevuses. Arengukava koostamisel kasutati SWOT-analüüsi, grupitööd, tagasiside lastelt.

### Lasteaia arengukavas lähtutakse järgmistest suunisdokumentidest: Õisu lasteaia sisehindamis-aruanne 2017-2020, Õisu lasteaia õppekava ja Mulgi valla arengukava 2019-2025.

# 1. LASTEAIA ÜLDINFO

### Asutus: Õisu Lasteaed

### Aadress: Ringi 9, Õisu alevik, Mulgi vald, 69502

### Telefon: + 372 58861 081

### E-post: oisulasteaed@mulgivald.ee

### Õppekeel: eesti keel

### Rühmade arv: üks liitrühm

### Koolitusloa nr: 2681HTM

### Registrikood: 75010105

## 1.2 Ajalugu

### 17.12.1985 aasta avati Õisu sovhoosi lasteaiana. Sel ajal mahutas lasteaed 40 last ja oli kaherümaline- sõimerühm ja aiarühm.

### 1986. a liideti lasteaed Õisu Sovhoostehnikumiga.

### 1992. a alates töötas lasteaed Halliste Vallavalitsuse alluvuses üherühmalisena. Teeninduspiirkonnas elavate laste vähesuse tõttu renoveeriti lasteaed üherühmaliseks.

### 2017. a töötab lasteaed Mulgi valla alluvuses üherühmalisena.

### Oleme tänaseni liitrühmaline lasteaed.

## 1.3 Lasteaia kirjeldus

### Lasteaed asub Õisu alevikus, looduslikult kaunis kohas, Õisu mõisa ja selle ümber asetseva looduskaitse all oleva pargi naabruses.

### Lasteaed võimaldab koolieast noorematele lastele hoidu ja alushariduse omandamist. Lasteaias on 7 töötajat, sh 3 õpetajat, 1 õpetaja abi, 1 logopeed.

### Rühma kasutuses on: rühma- ja riietusruum, õppe- ja söögituba, magamistuba, tualettruumid. Muusikaline tegevus, sh pidude ja ürituste läbiviimine, toimub rühma- ruumis. Liikumistegevus toimub õues ja rühmaruumis. Lasteaial on oma köök.

### Õisu lasteaia põhiülesanne on lapse ealisi, soolisi, individuaalseid vajadusi ja iseärasusi arvestades luua võimalused ja tingimused tervikliku isiksuse kujunemiseks, kes on sotsiaalselt tundlik, vaimselt erk, ennastusaldav, kaasinimesi arvestav ja keskkonda väärtustav. Samuti hoida ja tugevdada lapse tervist ning soodustada tema emotsionaalset, kõlbelist, sotsiaalset, vaimset ja kehalist arengut.

Õppekava koostamisel on arvesse võetud Õisu lasteaia looduskaunist asukohta. Lasteaia väiksus tagab igapäevaselt hea keskkonna inimeste vaheliste suhete tasandil (hooliv, lugupidav suhtumine ja kodutunne). Lasteaias arvestatakse kõigi laste individuaalsusega.

# 2. EESMÄRGID

Meie missioon:

* oleme avatud ja lapsekeskne
* loome ja arendame lapse arengut soodustavat kasvukeskkonda;
* meil on kogukonna ja lasteaia vahel toimiv koostöö

Meie visioon:

Õisu lasteaed tagab turvatunde ja paneb koostöös lapsevanematega aluse lapse huvile elukestvaks õppeks.

Visiooni saavutamine toimub viie valdkonna kaudu: juhtimine ja eestvedamine, õppe- ja kasvatustöö, inimressursside juhtimine, huvigruppide kaasamine, ressursside juhtimine. Valdkonnad ja eesmärgid on aluseks tegevuskava ja tööplaanide väljatöötamisel.

# 3. LASTEAIA PÕHIVÄÄRTUSED

* Laps on lasteaias: loov, uudishimulik, viisakas, teistega arvestav, õpihimuline, isikupärane ja terve.
* Töötaja on lasteaias: koostööaldis, lojaalne, muutustega kohanev, arenev ja õppiv, empaatiline.
* Lapsevanem on lasteaias: koostöövalmis, usaldav, väärtustav ja lapse arengust huvituv.
* Õisu lasteaed on: turvaline, hooliv, lapsekeskne ja usaldusväärne.

# 4. ÕPIKÄSITUS

Koolieelses eas õpib laps eelkõige mängu, praktilise tegutsemise ja täiskasvanu matkimise kaudu. Õppe- ja kasvatusprotsessi planeerimisel ning läbiviimisel lähtume lapsest, tema individuaalsest arengust ja huvidest.

Laps on õppeprotsessis aktiivne osaleja ning tunneb rõõmu tegutsemisest. Last kaasatakse tegevuste kavandamisse, suunatakse tegema valikuid ning tehtut analüüsima. Järjepidev õppe- ja kasvatusprotsessis osalemine innustab last uudishimule, uurimisele ning kogetu ellu rakendamisele

# 5. VÄLJAKUTSED

1. Logopeediliselt laste tõhusam toetamine

2. Hoolekogu aktiivsem kaasamine otsustus- ja arendusportsessides

3. Ruumipuuduse lahendamine liikumis-ja muusikatundide läbiviimiseks

4. Ruumide sanitaarremont

# 6. EESMÄRGID JA TEGEVUSKAVA

## 6.1 Eestvedamine ja juhtimine

**Eesmärk:** Lasteaia juhtimine on avatud ja heaks eeskujuks. Lasteaia töötajad on kaasatud arendustegevusse ja otsustusprotsessi.

|  |  |  |
| --- | --- | --- |
| **Tegevus** | **Tähtaeg** | **Vastutaja** |
| Eestvedava juhtimise põhimõtete rakendmaine | Pidev | Direktor |
| Dokumentatsiooni uuendamine, muudatuste sisseviimine | Pidev | Direktor |
| Järjepidev väärtusarendusega tegelemine | Pidev | Direktor |
| Töötajate kaasamine arendustöösse | Pidev | Direktor |
| Kodulehe loomine | 2021 | Direktor |
| Arhiivi korrastamine | 2022 | Direktor |

## 6.2 Inimressursside juhtimine

**Eesmärk:** Lasteaias töötab pädev ja motiveeritud personal

|  |  |  |
| --- | --- | --- |
| **Tegevus** | **Tähtaeg** | **Vastutaja** |
| Personali ühtsuse ja koostöö arendamine ja saavutamine | Pidev | Direktor |
| Parimate praktikate jagamine nii lasteaia siseselt kui ka väljaspool | Pidev | Direktor |
| Meeskonnakoolituste läbiviimine vähemalt üks kord aastas | Pidev | Direktor |
| Arenguvestluste korraldamine personaliga | Pidev | Direktor |
| HEV laste juhtumipõhiste koolituste võimaldamine | Pidev | Direktor |
| Personali arengu toetamine ja eesmärgipärase täiendõppe võimaldamine | Pidev | Direktor |
| Õpetaja abi koolitamine lapsehoidja kutseõppes | 2022 | Direktor |

##

## 6.3 Õppe- ja kasvatustöö

**Eesmärk:** Lapsest lähtuv, kasvamist ja arengut toetav kaasaegne keskkond

|  |  |  |
| --- | --- | --- |
| **Tegevus** | **Tähtaeg** | **Vastutaja** |
| Erivajaduse märkamine koostöös õpetaja jalogopeediga | Pidev | Õpetajad, direktor |
| Laste arengu jälgimine, hindamine, individuaalsete vajaduste väljaselgitamine | Pidev | Õpetajad |
| Õppekava analüüs/uuendamine | 2021 | Õpetajad, direktor |
| Laste kaasamine õpi- ja kasvukeskkonna kujundamisse | Pidev | Õpetajad, õpetaja abi |
| Lapsekeskse ja ajakohaste metoodika kasutamine | Pidev | Õpetajad, direktor |
| Digivahendite süsteemne ja juhendatud kasutamine õppetöös | Pidev | Direktor |

##

## 6.4 Huvigruppide kaasamine

**Eesmärk**: Lasteaia ja huvigruppide vaheline mitmekülgne koostöö

|  |  |  |
| --- | --- | --- |
| **Tegevus** | **Tähtaeg** | **Vastutaja** |
| Lastevanemate kaasamine lasteaia ürituste kavandamisel ja läbiviimisel | Pidev | Õpetajad, direktor |
| Mulgi valla teiste lasteaedadega koostöö arendamine | Pidev | Direktor |
| Teiste lasteasutuste külastamine parima töökogemuse vahetamise eesmärgil | Pidev | Direktor |
| Koostöö valla allasutustega | Pidev | Direktor |
| Lastevanemate osalemine hoolekogu liikmete kaudu otsustus- ja arendusportsessides | Pidev | Hoolekogu |
| Seniste huvigruppidega koostöö hoidmine ja jätkamine | Pidev | Direktor |

##

## 6.5 Ressursside juhtimine

**Eesmärk:** Turvalise ja kaasaegse kasvukeskkonna kujundamine

|  |  |  |
| --- | --- | --- |
| **Tegevus** | **Tähtaeg** | **Vastutaja** |
| Ruumide sanitaarremont | 2024 | Direktor |
| Põrandakütte paigaldamine laste väliskoridori ja tualettruumi | 2022 | Direktor |
| Digivahendite vajaduste kaardistamine ja hankimine | 2022-2023 | Direktor |
| Lasteaia köögi inventari kaasajastamine | 2021-2022 | Direktor |
| Õueala ja siseruumide täiendamine kaasaegsete lahendustega ning amortiseerunud vahendite välja vahetamine | 2021 | Direktor |
| Keskkonnasõbraliku prügimajanduse korraldamine | 2021 | Direktor |
| Ruumipuuduse lahendamine, täiendavate võimaluste leidmine | 2021 | Direktor |

# 7. ARENGUKAVA ELLUVIIMINE JA UUENDAMINE

Arengukava täitmist analüüsitakse ja tegevuskava täiendatakse igal aastal. Arengukava korrigeerimisel lähtub lasteaed järjepidevalt sisehindamistulemustest. Arengukava täitmise analüüsi teeb ja selle eest vastutab lasteaia direktor, kaasates lapsi, lasteaia personali, lapsevanemaid, hoolekogu ja koostööpartnereid.

Lasteaia aasta tegevuskava koostamisel lähtutakse käesolevas arengukavas sõnastatud visioonist, eesmärkidest ning tegevuskavast.

Arengukava kuulub analüüsimisele igal õppeaasta septembri kuus pedagoogilises nõukogus ja lasteaia hoolekogus. Ettepanekud arengukava täitmiseks või muutmiseks arutatakse läbi lasteaia hoolekogus ja lasteaia pedagoogilises nõukogus.

Arengukava täitmist analüüsitakse sisehindamise käigus ja vastavalt sisehindamise tulemustele korrigeeritakse arengukava tegevuskava ning koostatakse uus arengukava.

Pedagoogilise nõukogu kooskõlastus: 20.01.2021 nr 1-4/1

Hoolekogu kooskõlastus: 03.02.2021 nr 1-7/1